พระวารุณี

วารุณี () หมายถึง เครื่องดื่มที่ทำให้มึนเมา และ เทพนารีแห่งสุราและความมึนเมาในเทพปกรณัมฮินดู ชื่อนี้ในฐานะเครื่องดื่มนี้คือ เหล้าที่มีกลิ่นหอมนั้นทำมาจากอินทผาลัม นอกจากเหล้าชนิดนี้แล้ว ในบทบาทของฐานะเทวีในศาสนาฮินดูพระนางยังเกี่ยวข้องกับเครื่องดื่มเครื่องดื่มแอลกอฮอล์ทั่วไปอีกด้วย โดยทั่วไปชื่อนี้ในเทพปกรณัมฮินดูหมายถึงเทวีสององค์ในศาสนาฮินดู คือ ชายาและธิดาของพระวรุณ เมื่อกล่าวถึงทั้งเทพชายาและธิดาของพระวรุณพร้อมกันในคัมภีร์ต่างๆ ทั้งสองจะมีความแตกต่างกันตามธรรมเนียมการเรียกชื่อ เช่น เมื่อกล่าวถึงธิดาซึ่งเป็นเทพีแห่งสุราว่า วารุณี เทพชายาจะถูกเรียกว่า วารุณาณี และเมื่อเทพชายาถูกเรียกว่า วารุณี เทพบุตรีองค์นี้จะถูกเรียกด้วยคำเรียกทั่วไปว่า สุรา ในเทพปกรณัม พระนางปรากฏตัวขึ้นในช่วงการกวนเกษียรสมุทรพร้อมสุราทิพย์ขึ้นมาด้วย และเลือกที่จะอยู่กับเหล่าเทพหรือเหล่าอสูร ขึ้นอยู่กับเทพปกรณัมนั้นๆ นอกจากนั้นบทบาทของพระนางในส่วนอื่นๆ พระวารุณีในฐานะเทพีได้รับการพรรณนาว่าผู้ถวายสุราทิพย์แด่พระพลราม ซึ่งยิ่งเชื่อมโยงพระนางกับความมึนเมาจากสวรรค์ในวรรณกรรมเกี่ยวกับศาสนา ในนิกายศักติ พระนางเป็นหนึ่งในคณะเทวีมาตฤกาซึ่งเป็นเทวอำนาจของพระวรุณ

 อ้างอิง 

 Encyclopedia for Epics of Ancient India, accessed 13 May 2006

 แหล่งข้อมูลอื่น 
 A Wisdom Archive on Varuni


หมวดหมู่:ศาสนาฮินดู
หมวดหมู่:เทวี
หมวดหมู่:เทพเจ้าฮินดูท้องถิ่น
หมวดหมู่:เทวีในศาสนาฮินดู